CELEX: 62013CA0272
Language: lv
Date: 2014-07-17 00:00:00
Title: Lieta C-272/13: Tiesas (sestā palāta) 2014. gada 17. jūlija spriedums ( Commissione Tributaria Regionale per la Toscana (Itāilja) lūgums sniegt prejudiciālu nolēmumu) – Equoland Soc. coop. arl / Agenzia delle Dogane – Ufficio delle Dogane di Livorno Lūgums sniegt prejudiciālu nolēmumu — Pievienotās vērtības nodoklis — Sestā direktīva 77/388/EEK — Direktīva 2006/112/EK — Preču, kurām paredzēts noliktavas režīms, kas nav muitas noliktavas režīms, ievešanas atbrīvojums no nodokļa — Pienākums fiziski ievest preces noliktavā — Neievērošana — Pienākums maksāt PVN, neraugoties uz to, ka tas jau ir ticis samaksāts apgrieztās iekasēšanas procedūrā

15.9.2014   
            
            
               LV
            
            
               Eiropas Savienības Oficiālais Vēstnesis
            
            
               C 315/16
            
         Tiesas (sestā palāta) 2014. gada 17. jūlija spriedums (Commissione Tributaria Regionale per la Toscana (Itāilja) lūgums sniegt prejudiciālu nolēmumu) – Equoland Soc. coop. arl/Agenzia delle Dogane – Ufficio delle Dogane di Livorno
   
   (Lieta C-272/13) (1)
   
   (Lūgums sniegt prejudiciālu nolēmumu - Pievienotās vērtības nodoklis - Sestā direktīva 77/388/EEK - Direktīva 2006/112/EK - Preču, kurām paredzēts noliktavas režīms, kas nav muitas noliktavas režīms, ievešanas atbrīvojums no nodokļa - Pienākums fiziski ievest preces noliktavā - Neievērošana - Pienākums maksāt PVN, neraugoties uz to, ka tas jau ir ticis samaksāts apgrieztās iekasēšanas procedūrā)
   2014/C 315/23
   Tiesvedības valoda – itāļu
   
      Iesniedzējtiesa
   
   Commissione Tributaria Regionale per la Toscana
   
      Pamatlietas puses
   
   
      Prasītāja pirmajā instancē/apelācijas sūdzības iesniedzēja: Equoland Soc. coop. arl
   
   
      Atbildētāja: Agenzia delle Dogane – Ufficio delle Dogane di Livorno
   
   
      Rezolutīvā daļa:
   
   
               1)
            
            
               Padomes 1977. gada 17. maija Sestās direktīvas 77/388/EEK par to, kā saskaņojami dalībvalstu tiesību akti par apgrozījuma nodokļiem – Kopēja pievienotās vērtības nodokļu sistēma: vienota aprēķinu bāze, kas grozīta ar Padomes 2006. gada 14. februāra Direktīvu 2006/18/EK, 16. panta 1. punkts, redakcijā, kas izriet no tās 28.c panta, ir jāinterpretē tādējādi, ka tas neliedz valsts tiesisko regulējumu, ar ko šajā tiesiskajā regulējumā paredzēto atbrīvojumu no pievienotās vērtības nodokļa par importu maksas pakārto nosacījumam, ka ievestajām precēm, kurām saistībā ar šo nodokli ir paredzēts akcīzes preču noliktavas režīms, ir jābūt tajā fiziski nogādātām;
            
         
               2)
            
            
               Sestā direktīva 77/388, kas grozīta ar Direktīvu 2006/18, ir jāinterpretē tādējādi, ka atbilstoši pievienotās vērtības nodokļa neitralitātes principam tā nepieļauj valsts tiesisko regulējumu, kuru piemērojot dalībvalsts pieprasa samaksāt pievienotās vērtības nodokli par importu, pat ja tas tiesību aktos paredzētajā kārtībā jau ir ticis veikts apgrieztās iekasēšanas procedūrā ar sev izsniegtu rēķinu un ierakstīšanu nodokļu maksātāja pirkšanas vai pārdošanas reģistrā.
            
         
      (1)  OV C 207, 20.7.2013.